stanford-oval/wikipedia huggingface dataset:
Myytinmurtajat (4. tuotantokausi)
Jakso 56 - Tappava vesipyörre > Tappava vesipyörre

Merellä vellovat vesipyörteen voivat upottaa...
| Myytti | Tulos | Lopputulokset |
| --- | --- | --- |
| ...konttilaivat. | Murrettu | Jotta tämä olisi mahdollista, pyörteen täytyy olla voimakkaampi kuin mitä maapallolla voi esiintyä. |
| ...kalastusaluksen. | Murrettu | Jotta tämä olisi mahdollista, pyörteen täytyy olla voimakkaampi kuin mitä maapallolla voi esiintyä. |
| ...ihmisen. | Mahdollista | Pyörre olisi imaissut ihmisen alas ja aiheuttanut pahoinvointia (siksi Adam oksensi). Myytinmurtajat kokeilivat voimakkainta pyörrettä. |
Jakso 56 - Tappava vesipyörre > Lumiaura

| Myytti | Tulos | Lopputulokset |
| --- | --- | --- |
| Lumiaura voi suistaa henkilöauton tieltä lumen mukana. | Murrettu | Pahimmassa tapauksessakaan henkilöauto ei voisi suistua pois tieltä lumiauran kolalla. Henkilöauton painopiste on liian alhainen. |
Jakso 57 - Kevytcola ja Mentos > Kevytcola ja Mentos

Tämä oli ensimmäinen myytti, jota Myytinmurtajat eivät jakaneet luokkiin Murrettu, Vahvistettu tai Mahdollista.
| Kysymys | Lopputulokset |
| --- | --- |
Miksi kevytcola-pullosta pääsee kuuluisa geysir-suihku, kun siihen pudottaa Mentos-karkin?: Ilmiö johtuu pääosin Mentoksen nukleaatiosta, kun Mentos-pastillin pinnalle muodostuu kaasukuplia, joita kevytcola vapauttaa. Muita ainesosia olivat kevytcolan aspartaami (makeutusaine), kaliumbenzoaatti (säilöntöaine) ja kofeiini ja Mentoksessa puolestaan liivate ja arabikumi. Ainekset pelaavat yhteen täydellisesti ja aiheuttavat suihkun.

Myytinmurtajat tekivät uuden maailmanennätyksen korkeimpana kevytcola ja Mentos -geysirinä, joka oli 9 metriä (30 jalkaa) korkea, ja ylittivät Steve Spanglerin ennätyksen, joka oli 18 jalkaa. He laajensivat kokeen 10 metriin (34 jalkaan) vuorisuolalla.
Myytinmurtajat tekivät myös kotitekoisia savupommeja salpietarista ja sokerista kuumentamalla sen siirappimaiseksi ja sytyttämällä sen. Adamin savupommi kuitenkin epäonnistui, sillä se ei räjähtänyt. He myös tekivät metaanista ja saippuavedestä saippuapylvään, jonka he sytyttivät. Lisäksi he räjäyttivät Pringles-tölkin auki vedyn avulla ilman, että sipsit edes liikahtivat purkissa. Lopuksi he räjäyttivät 2 litran muovipullon tunkemalla sinne hiilihappojäätä ja vettä.
Jakso 57 - Kevytcola ja Mentos > Postimerkit helikopterissa

| Myytti | Tulos | Lopputulokset |
| --- | --- | --- |
| Postimerkit helikopterin potkurissa voivat saada helikopterin epätasapainoon. | Murrettu | Postimerkki on liian kevyt, joten se ei vaikuttanut ollenkaan sen paremmin leluhelikopterin kuin oikean helikopterinkaan käyntiin. |
Jakso 58 - Hajottava subwoofer > Hajottava subwoofer

| Myytti | Tulos | Lopputulokset |
| --- | --- | --- |
| Autojen voimakas subwoofer voi saada auton ikkunat särkymään. | Murrettu | Adam rakensi dieselillä toimivan subwooferin Mercedes-Benz 240D:n sisälle, mutta hän ja Jamie eivät saaneet auton laseja särkymään mitenkään, vaikka he syöttivät ulos 160 desibeliä ja 16 hertsiä. |
Jakso 58 - Hajottava subwoofer > Soratienajo

| Myytti | Tulos | Lopputulokset |
| --- | --- | --- |
| Soratiellä kulkee pehmeämmin, jos ajaa nopeammin. | Vahvistettu | Kun Myytinmurtajat ajoivat soratiellä nopeasti, heidän rakentamansa juomalasitorni hajosi enemmän kuin silloin, kun he ajoivat hitaasti. Lisäksi jousitusmittari heilui enemmän ajettaessa kovempaa. He kokeilivat uudelleen teräspalkeilla ja saivat myytin ennustamat tulokset. |
Jakso 59 - Murtospesiaali

Myytinmurtajat laittoivat tosielämän rikosmyyttejä koetukselle samalla tavoin kuin Hollywoodin myyttejä aiemmin.
Jakso 59 - Murtospesiaali > Sormenjälkilukko

Sormenjälkilukon voi avata...
| Myytti | Tulos | Lopputulokset |
| --- | --- | --- |
| ...valokopiolla. | Vahvistettu | Valokopio toimi. |
| ...lateksisella kopiolla. | Vahvistettu | Lateksinen kopio toimi. |
| ...ballistisen hyytelön kopiolla. | Vahvistettu | Ballistisen hyytelön kopio toimi. |
Jakso 59 - Murtospesiaali > Lämpötilasensori

Tämä myytti tulee 1992 elokuvasta Sneakers. Lämpötilasensoria voi huijata...
| Myytti | Tulos | Lopputulokset |
| --- | --- | --- |
| ...käyttämällä hiilidioksisammutinta. | Murrettu | Torya suihkutettiin (suojattuna) hiilidioksidisammuttimella, mutta hän lämpeni liian nopeasti. |
| ...peittämällä itsensä mutaan. | Murrettu | Tory peitettiin mudalla, mutta hän lämpeni liian nopeasti. |
| ...neopreenisella puvulla. | Murrettu | Aluksi puku toimi, mutta sitten se lämpeni liikaa. |
| ...lämmittämällä huone ruumiinlämpöiseksi. | Murrettu | Hälytys laukesi, kun huoneen lämpötila muuttui liian nopeasti. |
| ...pukeutumalla palon kestävään pukuun. | Vahvistettu | Palopuku toimi muuten hyvin, mutta siinä oli pieni repeämä takana, joten palopuku päällä täytyi peruuttaa sensorin ohi. |
| ...lasilevyllä. | Vahvistettu | Lasilevy sensorin edessä huijaa sitä. |
Jakso 59 - Murtospesiaali > Liikesensori

Ultraäänistä liikesensoria voi huijata...
| Myytti | Tulos | Lopputulokset |
| --- | --- | --- |
| ...pitämällä peittoa edessä. | Vahvistettu | Peitto absorboi ultraääniä tehokkaasti. |
| ...liikkumalla erittäin hitaasti. | Vahvistettu | Kari käveli huoneen läpi 20 minuutissa, eikä hälytin lauennut. |
| ...pukeutumalla ääniä absorboivaan pukuun. | Murrettu | Puvulla ei ollut vaikutusta. |
Jakso 59 - Murtospesiaali > Vesi-kassakaappi

Tämä myytti tulee elokuvasta Valtikka.
| Myytti | Tulos | Lopputulokset |
| --- | --- | --- |
| Lasisuojatun kassakaapin voi avata poraamalle sen päälle reiän, täyttämällä sen vedellä ja räjäyttämällä sen sisällä panoksen. | Mahdollista | Reiän poraaminen olisi äänekästä ja veisi kauan. Kassakaappi ei ole myöskään vesitiivis, joten mukaan joutuisi ottamaan tiivistettä, joka pitäisi saada kaappiin. Setelit ja arvopaperit tuhoutuisivat räjähdyksessä, mutta jalokivet säilyisivät. |
Jakso 60 - Teslan tuhokone > Teslan tuhokone

Tämä myytti perustuu Nikola Teslan maanjäristyskoneeseen.
| Myytti | Tulos | Lopputulokset |
| --- | --- | --- |
| Nikola Tesla rakensi laitteen, jolla voisi järistää maata. Hän kytki sen oman kotinsa seinään, ja koko rakennus meinasi sortua. | Murrettu | Adam ja Jamie rakensivat katuporasta Teslan maanjäristyslaitetta matkivan mänttä-tehoisen laitteen. He kytkivät sen teräspalkkiin mutta eivät saaneet oikeata resonanssia. He rakensivat kasettisoittimesta uuden tuhokoneen ja kytkivät sen Teslan kodin pienoismalliin, mutta talo ei edes hievahtanut. He siirtyivät tuhoamaan siltaa San Franciscon ulkopuolella. Kun he olivat kytkeneet laitteen sillan keskelle, Adam tunsi sillan värähtelevän toisessa päässä asti. |
Jakso 60 - Teslan tuhokone > Räjähtävä laavalamppu

| Myytti | Tulos | Lopputulokset |
| --- | --- | --- |
| Liedelle kuumenemaan laitettu laavalamppu voi räjähtää ja tappaa ihmisen terävillä lasinsirpaleilla. | Vahvistettu | Tavallinen laavalamppu sylki vain päässä olevan korkkinsa pois ja ruiskutti nesteet pois lampusta. Silloin uhri olisi todennäköisemmin saanut vain pahoja palovammoja. Tiimi kokeili uudestaan kruunatulla korkilla, ja silloin lamppu räjähti. Uhri olisi kuitenkin saanut päälleen vain pieniä sirpaleita. Tiimi kokeili viimeisen kerran jättimäisellä laavalampulla, joka räjäytti hurjan ison sirpaleen suoraan ballistiseen hyytelöön. |
| Liedellä oleva papupurkki voi räjähtäessään tappaa ihmisen. | Vahvistettu | Purkki, jossa oli repäistävä kansi, ei todennäköisesti olisi vahingoittanut ihmistä, mutta kansi, johon tarvitaan avaaja, olisi voinut vahingoittaa. |
| Liedellä oleva purkkiliha voi räjähtäessään tappaa ihmisen. | Murrettu | Purkkiliha vain poksahti auki. |
| Iso purkki liedellä kuumennettua maitoa voi räjähtäessään tappaa ihmisen lasinsirpaleilla. | Mahdollista | Maitopurkki räjähti, ja isoja lasinpaloja osui ballistiseen hyytelöön. |
Jakso 61 - Tappava olki > Tappava olki

| Myytti | Tulos | Lopputulokset |
| --- | --- | --- |
| Olki voi kovassa tuulessa ja hurrikaaneissa mennä palmupuun läpi. | Murrettu | Puhallusputki oli 50 cm päässä palmusta, ja olki ammuttiin siihen 515 km/h, mutta oljet eivät menneet kuin puoli senttiä palmun sisään. Adam ja Jamie kokeilivat uudelleen kaislalla, joka on kestävämpää kuin olki, ja he saivat ammuttua kaislan noin sentin verran palmun sisään. He yrittivät taivuttaa palmua, jotta sen kuidut aukeaisivat, mutta olki ja heinä lävistivät saman verran palmua. He kokeilivat myös pianon kieltä, joka meni palmun läpi aina M5:n betoniseinään. |
| Tuuli itsessään voi poistaa kanalta höyhenet kokonaan. | Murrettu | Tiimi ampui kananraatoa samalla tuulenvoimakkuudella kuin olkikokeessa, mutta kanan kaikki höyhenet pysyivät täysin paikallaan. |
Jakso 61 - Tappava olki > Ajattelevat kasvit

Kyseessä on Cleve Backsterin teoria siitä, että kasvit tuntevat ja ajattelevat kuin ihmiset.
| Myytti | Tulos | Lopputulokset |
| --- | --- | --- |
| Valheenpaljastin kertoo, onko millään elollisella olemassa tunteita. | Murrettu | Aluksi Tory kokeili ampua kasvia jauhesammuttimella, ja silloin galvanometrin piikki hullaantui. Tiimi kuitenkin arveli kameroiden ja heidän itsensä vaikuttavan tulokseen, joten he siirtyivät kontin ulkopuolelle. Tory ajatteli kasvia ilkeästi ja mukavasti, mutta EEG ei reagoinut. Tiimi kokeili myös, onko jugurtilla tai kananmunilla mitään tunteita, mutta EEG:n piikki ei liikahtanutkaan. |
Jakso 62 - Tappajakaapeli > Tappajakaapeli

| Myytti | Tulos | Lopputulokset |
| --- | --- | --- |
| Tiukalle jännitetty kaapeli voi katketessaan halkaista ihmisen kahtia. | Murrettu | Myytinmurtajat jännittivät erikokoisia kaapeleita maksimijännitteeseen ja ampuivat niitä kuolleen, ballistisella hyytelöllä täytetyn sian läpi. He saivat kaapelista sikaan korkeintaan näkyvän raapauksen. |
Jakso 62 - Tappajakaapeli > Saviruukku-äänitys

| Myytti | Tulos | Lopputulokset |
| --- | --- | --- |
| Saviruukkuun voi äänittää ääniä ympäristöstä. | Murrettu | Tory, Kari ja Grant äänittivät saviruukkuuihin musiikkia oljenkorrella. Kari huusi "Tory" ja "Hullu tappaja" ruukkuihin samalla, kun ne pyörivät dreijassa. Kun he yrittivät toistaa saviruukkuja lasipäisellä levysoittimella, he eivät saaneet ruukusta irti ainuttakaan ymmärrettävää ääntä. |
Jakso 63 - Paineilmaraketti > Paineilmaraketti

Paineilmasäiliö voi...
| Myytti | Tulos | Lopputulokset |
| --- | --- | --- |
| ...lentää betoniseinän läpi. | Vahvistettu | Adam ja Jamie katkaisivat säiliön suun, ja säiliö teki suuren reiän betoniseinään. |
| ...kuljettaa venettä. | Murrettu | Vene kulki eteenpäin mutta vain 37 metriä huippunopeudella 9,3 km/h. Toinen yritys sujui vielä huonommin. |
Jakso 63 - Paineilmaraketti > Ruutimoottori

| Myytti | Tulos | Lopputulokset |
| --- | --- | --- |
| Auton moottori voi käydä ruudilla. | Murrettu | Tiimi kokeili kolmea teoriaa (Christiaan Huygensilta, George Cayleylta ja Thomas Paineelta), mutta mikään niistä ei toiminut. Ruudilla on korkeampi energiatiheys kuin bensiinillä, mutta tiimi ei saanut minkäänlaista ratkaisua ilman, että ruuti olisi pamahtanut moottorissa. Koska ruuti ei ole neste eikä se syty nesteeseen sekoitettuna, sen kuljetus ja käyttö on liian hankalaa. |
Jakso 64 - Vanhoja myyttejä

Jälleen kerran yksi Myytinmurtajien myyttien uudelleenkäsittelyjakso.
Jakso 64 - Vanhoja myyttejä > Miekka vs. Ase

| Myytti | Tulos | Lopputulokset |
| --- | --- | --- |
| Miekka voi leikata tulikuuman konepistoolin piipun kahtia. | Murrettu | Aikaisemmalla kerralla rakennustiimi sai aikaan vain palasia eikä siistiä leikkausta. Näin tapahtui nytkin. |
Jakso 64 - Vanhoja myyttejä > Soratienajo-Spinoff

| Myytti | Tulos | Lopputulokset |
| --- | --- | --- |
| Käden pitäminen auton tuulilasia vasten estää sitä murtumasta. | Murrettu | Karkaistu lasi hajoaa, eikä käden pitäminen sen edessä auta. |
Jakso 64 - Vanhoja myyttejä > Salamiraketti

| Myytti | Tulos | Lopputulokset |
| --- | --- | --- |
| Hybridiraketin voi rakentaa salamista. | Uudelleen Vahvistettu | Fanien mielestä salami raketissa ei toimi. Myytinmurtajat kokeilivat ilokaasua ja salamia raketissa ja saivat raketin työntövoimaksi yli 350 kilogrammaa. |
Jakso 64 - Vanhoja myyttejä > Maalausäänitys

| Myytti | Tulos | Lopputulokset |
| --- | --- | --- |
| Maalareiden sutien harjakset voivat värähdellä kovassa metelissä ja äänittää maalaukseen ääniä. | Murrettu | Kari huusi jälleen maalatessaan taulua, mutta hän ja muut eivät saaneet mitään irti tauluista. |
Jakso 64 - Vanhoja myyttejä > Peräluukku ylös vai alas

| Myytti | Tulos | Lopputulokset |
| --- | --- | --- |
| Lava-autoa on taloudellisempi ajaa peräluukku auki. | Uudelleen Murrettu | Autojen bensiininkulutuksella ei ollut eroa. |
| On taloudellisempaa ajaa verkko peräluukun tilalla kuin peräluukku ylhäällä tai alhaalla. | Vahvistettu | Verkko oli n. 5 % taloudellisempi kuin muut vaihtoehdot. |
Jakso 65 - Räjähtävä sytkäri > Räjähtävä sytkäri

| Myytti | Tulos | Lopputulokset |
| --- | --- | --- |
| Sytkäri voi sulaa hitsikipinöiden alla. | Vahvistettu | Sytkäri suli kipinöiden alla ja pamahti. |
| Sytkäri voi räjähtää kuivausrummussa. | Murrettu | Sytkäri ei räjähtänyt kuivausrummussa. |
| Sytkäri voi räjähtää, kun sitä lyö golfmailalla. | Osittain Vahvistettu | Palamattomalla sytkärillä Myytinmurtajat eivät saaneet aikaan tuhoa, mutta palava sytkäri pamahti. |
| Sytkäri voi räjähtää autossa. | Murrettu | Myytinmurtajat lämmittivät auton 350-asteiseksi, mutta he eivät saaneet sytkäreitä räjähtämään. |
| Räjähtävä sytkäri voi olla tappava. | Murrettu | Räjähtävä sytkäri ei ole tappava. |
| 500 sytkäriä kuumassa autossa voi räjähtää tappavasti. | Mahdollista | Sytkärit räjäyttivät auton katon irti. |
Jakso 65 - Räjähtävä sytkäri > Pistoolisankarit

Käyttämällä Colt Peacemakeria ja Navy-revolveria voi ampua...
| Myytti | Tulos | Lopputulokset |
| --- | --- | --- |
| ...yli viisi laukausta ennen kuin dollari putoaa kämmenselältä maahan. | Murrettu | Ainoastaan Tory sai kaksi laukausta ennen kuin dollari putosi maahan. |
| ...hopeakolikon läpi. | Murrettu | Hopeakolikko sai vain pienen kohouman, mutta lyijykolikosta luoti meni läpi. |
| ...hirttoköyden läpi. | Murrettu | Köyteen osuminen on vaikeaa, mutta tarkka laukauskaan ei katkaisisi paksua köyttä. Pienempään on vielä vaikeampi osua. |
Jakso 66 - Betonilennokki > Betonilennokki

| Myytti | Tulos | Lopputulokset |
| --- | --- | --- |
| Betonista voi tehdä toimivan lennokin. | Vahvistettu | Adamin pienoislennokki lensi yli 10 metrin päähän 3 metrin korkeudelta. Betonilennokki on kuitenkin vaarallinen, koska sen hauras rakenne hajoaa helposti törmäyksessä. |
Jakso 66 - Betonilennokki > Imaiseva juna

| Myytti | Tulos | Lopputulokset |
| --- | --- | --- |
| Ohikulkevan junan ilmavirtaus voi imaista vieressä seisovan ihmisen junaraiteelle. | Murrettu | Voima suuntautui junaraiteesta poispäin, ja nukke vain kaatui paikoilleen. |
Jakso 67 - Luotimyyttejä > Luotimyyttejä

| Myytti | Tulos | Lopputulokset |
| --- | --- | --- |
| Luodin voi ampua revolverin tyhjään patruunapesään. | Vahvistettu | Luoti jäi patruunapesään aivan kuvan mukaisesti. |
| Tarkka-ampuja voi tappaa toisen tarkka-ampujan kiikaritähtäimen läpi. | Murrettu | Myytinmurtajat ampuivat useita tarkkoja laukauksia, mutta ammuksia ei saatu kulkemaan suoraan läpi, vaan ne ottivat joka kerta kimmokkeen ja jäivät kiikaritähtäimen sisälle. |
| Amerikan sisällissodan aikana kahden sotilaan kiväärin luodit osuivat matkalla toisiinsa ja sulautuivat yhteen | Mahdollista | Adam ja Jamie eivät saaneet edes lukuisten hienosäätöjen jälkeen aseiden ajoitusta täysin kohdalleen, vaan he päätyivät ampumaan paikallaan olevaa luotia. Luodit sulautuivat kuvan mukaisesti, mistä he päättelivät myytin mahdolliseksi, vaikkakin äärimmäisen epätodennäköiseksi. |
Jakso 67 - Luotimyyttejä > Hajoava vasara

| Myytti | Tulos | Lopputulokset |
| --- | --- | --- |
| Vasara voi pirstoutua kappaleiksi, jos sillä lyö toista vasaraa tai alasinta. | Murrettu | Kahta teräsvasaraa lyötiin toisiaan kohti yli-inhimillisellä voimalla. Lisäksi niiden rakennetta haurastutettiin lisäämällä niiden hiilipitoisuutta, mutta vasaran päästä saatiin irtoamaan vain pieni siru. |
Jakso 68 - Antipainovoima > Antipainovoima

| Myytti | Tulos | Lopputulokset |
| --- | --- | --- |
| Antipainovoima on mahdollista. | Murrettu (toistaiseksi) | Myytinmurtajat testasivat useita laitteita Internetistä löytyvien ohjeiden mukaan, mutta ne eivät poistaneet painovoiman vaikutusta vaan korkeintaan kumosivat sen vastakkaissuuntaisella voimalla. |
Jakso 68 - Antipainovoima > Jouluvalot

| Myytti | Tulos | Lopputulokset |
| --- | --- | --- |
| Jouluvalojen kuumuus voi sytyttää joulukuusen tuleen. | Murrettu | Adam ja Jamie testasivat 17,5 kW:n jouluvaloja ja odottivat 40 minuuttia, mutta mitään ei tapahtunut. He saivat kuuseen tuleen vasta kipinällä ja osoittivat ylikuormitettujen liitäntä- ja jatkojohtojen aiheuttaman palovaaran. |
Jakso 68 - Antipainovoima > Vodka-myyttejä IV

Vodka voi...
| Myytti | Tulos | Lopputulokset |
| --- | --- | --- |
| ...lievittää meduusan piston aiheuttamaa kipua. | Vahvistettu | Meduusa pisti Karia, ja haavaan levitettiin vodkaa. Suurin osa kivusta lähti, ja käsittely toimi yhtä hyvin kuin lämpimällä vedellä valelu. |
Jakso 69 - 6700 metrin pudotus > 6700 metrin pudotus

Myytti perustuu toisen maailmansodan aikaisen lentäjän Alan Mageen selviytymistarinaan.
| Myytti | Tulos | Lopputulokset |
| --- | --- | --- |
| 6 700 metrin pudotuksesta voi selvitä, jos alla räjähtää samanaikaisesti pommi. | Murrettu | Ensinnäkin räjähdys ei juuri vaikuttanut putoamisnopeuteen. Toiseksi jo räjähdys itsessään voi olla tappava. |
Jakso 69 - 6700 metrin pudotus > Valot päällä vai pois?

| Myytti | Tulos | Lopputulokset |
| --- | --- | --- |
| Valojen päälle jättäminen säästää sähköä. | Murrettu | Vain fluoresenssiputkivalot kannattaa jättää päälle, jos poistuu huoneesta alle 23 sekunniksi. Muissa valoissa vastaava kannattavuus oli vain sekunnin luokkaa. |

Myytinmurtajat-sarjan tuotantokaudet
| --- | --- |
Tuotantokaudet: :  1. kausi (2003) • 2. kausi (2004) • 3. kausi (2005) • 4. kausi (2006) • 5. kausi (2007) • 6. kausi (2008) • 7. kausi (2009) • 8. kausi (2010) • 9. kausi (2011) • 10. kausi (2012) • 11. kausi (2013) • 12. kausi (2014) • 13. kausi (2015) • 14. kausi (2016) 15. kausi (2017) 16. kausi (2018)
Erikoisjaksot::  Luettelo Myytinmurtajien erikoisjaksoista
Piet Dankert

| Piet Dankert |
| --- | --- |
 1963
Euroopan parlamentin puhemies
 19.1.1982–24.7.1984  
Edeltäjä:  Simone Veil
Seuraaja:  Pierre Pflimlin
Alankomaiden ulkoministeri
 1989–1994  
Kansanedustaja
 1968–1981  
Henkilötiedot
Syntynyt: 8. tammikuuta 1934 Stiens, Alankomaat
Kuollut: 21. kesäkuuta 2003 (ikä 69) Perpignan, Ranska
Tiedot
Puolue:  Työväenpuolue PvDA
Piet Dankert  (8. tammikuuta 1934 – 21. kesäkuuta 2003) oli hollantilainen Työväenpuolueen poliitikko. Hän oli Euroopan parlamentin puhemies 1982–1984.
Dankert toimi maansa ulkoministerinä vuosina 1989–1994 ja osallistui mm. neuvotteluihin Schengenin sopimuksen soveltamisesta.
Peter Rogers (täsmennyssivu)

Peter Rogers voi tarkoittaa muun muassa seuraavia henkilöitä:
Peter Rogers, brittiläinen elokuvatuottaja
Peter Rogers, näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Peter Rogers”, voi hakea sivunnimihaulla, laajalla sivunnimihaulla tai tekstihaulla.
Peukaloiskerttuli

| Peukaloiskerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Peukaloiskerttulit Zeledoniidae
Suku::  Zeledonia
Laji::  coronata
Kaksiosainen nimi
 Zeledonia coronata  (Ridgway, 1889) 
Katso myös
   Peukaloiskerttuli Wikispeciesissä   Peukaloiskerttuli Commonsissa 
Infobox OKNimi-testi OKIUCN-testi OK: 
Peukaloiskerttuli (Zeledonia coronata) on peukaloiskerttulien heimoon kuuluva varpuslintu. Aiemmin laji on katsottu kuuluvaksi kerttuleihin
Levinneisyys

Peukaloiskerttulia tavataan Costa Ricassa ja Panamassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Peter Ham

Peter William Ham (27. huhtikuuta 1947 – 24. huhtikuuta 1975) oli brittiläinen laulaja-lauluntekijä, joka tuli tunnetuksi 1960-luvulla Swanseassa, Walesissa perustetun Badfinger-yhtyeen keulahahmona. Yhtye ja sen keulahahmo lukeutuvat power pop -genren kärkinimiin.
Badfinger hajosi Hamin tehtyä itsemurhan hirttäytymällä Surreyssä, Englannissa 27 vuoden ikäisenä. Hänellä oli tyttöystävä, joka synnytti parin yhteisen tyttären hieman Hamin kuoleman jälkeen.
Myytinmurtajat (2. tuotantokausi)

Myytinmurtajat (MythBusters) on yhdysvaltalainen televisiosarja. Jokaisessa jaksossa keskitytään kahteen tai kolmeen kaupunkitarinaan, yleiseen uskomukseen tai nettihuhuun.
Jakso 14 – Myyttien uudelleenkäsittely

Tässä jaksossa Myytinmurtajat tutkivat uudelleen 1. kaudella ratkottuja legendoja.
Jakso 14 – Myyttien uudelleenkäsittely > Askelsilta

| Myytti | Tulos | Lopputulokset |
| --- | --- | --- |
| Marssivat sotilaat voivat saada sillan sortumaan. | Mahdollista | Tässä ei käytetty mekaanisia sotilaita, vaan Adam marssi puisella sillalla ja lopulta sai sen hajoamaan. |
Jakso 14 – Myyttien uudelleenkäsittely > Kanatykki

| Myytti | Tulos | Lopputulokset |
| --- | --- | --- |
| Jäätynyt kana tekee enemmän tuhoa lentokoneiden tuulilaseille, kuin sulatettu kana. | Mahdollista | Adam ja Jamie ampuivat ensin kanoja vaahtomuoviin ja sen jälkeen lasiin, mikä oli kannattavampi vaihtoehto. Jäätynyt kana läpäisi enemmän lasia. |
Jakso 14 – Myyttien uudelleenkäsittely > Jääluoti

| Myytti | Tulos | Lopputulokset |
| --- | --- | --- |
| Jäinen luoti voi tappaa ihmisen ja sulaa ruumiiseen jättämättä jälkiä poliisille. | Uudelleen murrettu | Adam ja  Jamie jäädyttivät veden tällä kertaa kunnolla, päällystivät sen teflonilla, ampuivat nopeasti, mutta jää suli taas tullessaan ulos aseen piipusta. |
Jakso 14 – Myyttien uudelleenkäsittely > Kännykkä + huoltoasema = räjähdys?

| Myytti | Tulos | Lopputulokset |
| --- | --- | --- |
| Kännykkä voi hälyttäessään kipinöidä ja sytyttää bensan. | Uudelleen murrettu | Adam ja Jamie yrittivät tehdä akkuun oikosulun, mittasivat sen magneettikentät ja kuorivat jopa antennin, mutta kipinää ei tullut. |
Jakso 14 – Myyttien uudelleenkäsittely > Kultasormi

Tämä kuului Myytinmurtajien pilotti-jaksoihin. Muutoksena oli maalata tällä kertaa Adam kultamaalilla. Kyseessä on 007 ja Kultasormi-elokuvan kuuluisa kullattu nainen.
| Myytti | Tulos | Lopputulokset |
| --- | --- | --- |
| Kultamaalaus ihmisen iholla voi tappaa, koska iho ei voi hengittää | Murrettu | Adam maalattiin lähes täysin kultaiseksi, mutta ainut muutos oli vähäinen ruumiinlämmön lasku, vaikka myytti edellytti nousua. |